WTO คาดการค้าโลกปีนี้ยังคงไม่ดีนักโดยจะโตเพียง 2.8% - FINNOMENA
10 เม.ย. 2559

HOT NEWS DIGEST – WTO คาดการค้าโลกปีนี้ยังคงไม่ดีนักโดยจะโตเพียง 2.8%
องค์การการค้าโลกหรือ WTO คาดการณ์ว่า การค้าโลกในปีนี้จะเติบโตเพียง 2.8% ซึ่งเป็นการปรับประมาณการลงจากครั้งที่แล้วที่ 3.9%
ซึ่งตัวเลขคาดการณ์ที่ 2.8% จะเป็นตัวเลขการเติบโตใกล้เคียงกับปีที่แล้ว
สะท้อนให้เห็นว่าทาง WTO เองคาดการณ์การฟื้นตัวของเศรษฐกิจที่เร็วเกินกว่าความเป็นจริง ขณะที่เศรษฐกิจฟื้นตัวอย่างค่อยเป็นค่อยไป 
อย่างไรก็ตามเนื่องจากความไม่แน่นอนเกี่ยวกับเศรษฐกิจเช่น การฟื้นตัวของประเทศพัฒนาแล้ว หรือ การเติบโตของประเทศกำลังพัฒนาที่ชะลอ ก็อาจมีการปรับประมาณการอีกครั้งก็เป็นได้
บริษัทส่งออกยังคงโดนกระทบจากตัวเลขส่งออกที่ลดลง แต่ถึงอย่างไรเศรษฐกิจโลกปัจจุบันก็น่าจะอยู่ในช่วงฟื้นตัวมิใช่ถดถอยแต่อย่างใด
FINNOMENA รายงาน
WTO ชี้การเติบโตการค้าโลกยังซบเซา
แหล่งข่าว : ประชาชาติธุรกิจ 8 เมษายน 2559
วันที่ 7 เม.ย.ที่ผ่านมา องค์การการค้าโลก (WTO) ได้ประกาศถึงการคาดการณ์ว่าระดับการเจริญเติบโตของการค้าโลกในปี 2016 จะยังคงซบเซา โดยอยู่ที่ร้อยละ 2.8 ไม่เปลี่ยนแปลงไปจากปี 2015
“การค้าจะยังคงมีการขยายตัวเพิ่มขึ้น แม้ว่าจะอยู่ในระดับที่น่าผิดหวัง” นายโรเบอร์โต อาเซอเวอโด  ผู้อำนวยการองค์การการค้าโลก กล่าวในระหว่างการแถลงข่าว
เขายังกล่าวอีกว่า ปีนี้นับเป็นปีที่ห้าติดต่อกันแล้วที่การเจริญเติบโตทางการค้านั้นมีอัตราต่ำกว่าร้อยละ 3 ขณะที่ปริมาณการค้าของโลกยังคงเติบโตขึ้น แต่มูลค่าของมันกลับลดลง อันเนื่องมาจากการเคลื่อนไหวของอัตราแลกเปลี่ยนและการลดลงของราคาสินค้าโภคภัณฑ์ เขากล่าวเสริม
อ่านต่อได้ที่ : WTO ชี้การเติบโตการค้าโลกยังซบเซา
FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest)ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ:
ผู้เขียน
FINNOMENA ADMIN EARTH
หนุ่มวิศวกร หันมาทำงานในสายการเงิน มีความหลงใหลในตลาดหุ้นและการลงทุนเป็นพิเศษ